ད་ནི་གོང་གི་རྩོམ་བྱང་དེ་ཅི་ལྟར་བྱུང་མིན་གྱི་བརྗོད་བྱ་དངོས་སུ་འཇུག་འདོད་པས།༡༩༨༧ལོའི་མཇུག་ཙམ་ལ།རོང་བོ་དགོན་ཆེན་གྱི་གྲྭ་བ་གཞོན་པ་ཚོས་གླེང་གཞི་ནི།ལྷ་ས་ནས་ཁྲོམ་སྐོར་བྱས་ཏེ་བོད་མི་སེར་སྐྱ་མང་པོ་དམར་གསོད་བཏང་བའི་གནས་ཚུལ་རེད།དེང་སང་བཞིན་དྲ་རྒྱའི་དུས་རབས་མིན་སྟབས།གནས་ཚུལ་ཇི་མ་ཅི་བཞིན་ཤེས་ཐུབ་ཀྱི་མེད་ན་ཡང་།ང་ཚོའི་རྣ་ལམ་དུ་དངོས་སུ་ཐོས་ཡོང་པ་ནི།མཚོ་སྔོན་རྒྱང་སྒྲོགས་ལས་ཁུང་དང་རྒྱ་ནག་གི་བརྙན་འཕྲིན་ནང་།ཏྰ་ལའི་རུ་ཚོགས་ཀྱིས་ངན་སྐུལ་བྱས་ཏེ་ཁ་བྲལ་རིང་ལུགས་པ་སྐོར་ཞིག་གིས་ཁྲོམ་སྐོར་བྱས་ཚུལ་སོགས་ཀྱི་སྐྱོན་བརྗོད་ཀྱི་ཚིག་ཁོ་ན་རེད།